Source: http://www.rmp.ee/raamatupidamine/raamatupidamine-yldiselt/kasulikku-infot-2015-aasta-aruande-koostamiseks-2016-01-13
Timestamp: 2016-05-28 01:58:13+00:00
Document Index: 4374836

Matched Legal Cases: ['§ 179', '§ 334', '§ 388', '§ 36', '§ 34', '§ 72', '§ 32', '§ 78', '§ 14']

Kasulikku infot 2015. a aastaaruande koostamiseks - RMP.ee
» Kasulikku infot 2015. a a ...
Laupäev, 28. Mai Kasulikku infot 2015. a aastaaruande koostamiseks
2015. aasta aruande koostamisel ei ole taksonoomias võrreldes eelmise aastaga muudatusi.
Aruande koostamisel on võimalus märkida, kas aruande esitamisega soovitakse äriregistris juriidilise isiku kehtivate sidevahendite andmeid uuenda või mitte.
Kuni 31.01.2016 tuleb mittetulundusühingute ja sihtasutuste aruanne allkirjastada kõigi juhatuse liikmete poolt.
Alates 01.02.2016 tuleb erisuseta MTÜ või SA puhul aruanne allkirjastada vähemalt ühe juhatuse liikme poolt.
Kes saavad aruande elektrooniliselt esitada Juurdepääs majandusaasta aruande ja lisade elektrooniliseks esitamiseks võimaldatakse: juhatuse liikmele, täisosanikule, esindusõiguslikule usaldusosanikule, filiaali juhatajale, likvideerijale või pankrotihaldurile.
Juhatuse liikmel on võimalus vandeaudiitor lisada enne aruande koostamist, et ta saaks andmete sisestamist jälgida, koostamise ajal või ka alles siis, kui kõik esindusõiguslikud isikud on oma allkirjad aruandele andnud. E-aruandluskeskkonna etapid Esimene ehk aruande koostamise etapp võimaldab määrata aruandlusperioodi, valida ja täita põhiaruanded ning lisad või tuua andmed keskkonda üle xbrl-faili üleslaadimise abil.
Aruandlusandmete kontrollimine E-aruandluskeskkond kontrollib kogu aruande koostamise jooksul seda, kas kohustuslikud vormid ja väljad saavad täidetud, kui ka põhiaruandeid ja lisasid omavahel. Lisaks keskkonnas olevatele kontrollidele vaatab esitatud aruanded üle ka registriosakond ehk Äriregister. Juhul kui registriosakond leiab, et aruannet on vaja täiendada või esitaja ise soovib seda peale registrile saatmist korrigeerida, saab e-aruandluskeskkonnas esitada kordusaruande. Kordusaruande esitamisel annab portaal eeltäidetuna ette kõik andmed, mis kasutaja on eelmisel aruande koostamisel sisestanud ja võimaldab nende täiendamist/muutmist. Viited seadustele Majandusaasta aruanne ja sellega koos esitatavad dokumendid ning andmed tuleb maakohtu registriosakonnale esitada kuue kuu jooksul arvates majandusaasta lõppemisest. Välismaa äriühingu filiaal esitab välismaa äriühingu majandusaasta aruande maakohtu registriosakonnale ühe kuu jooksul arvates äriühingu majandusaasta aruande kinnitamisest või seitsme kuu jooksul arvates majandusaasta lõppemisest. Seaduslik alus aruande esitamiseks tuleb täis- ja usaldusühingule, osaühingule, aktsiaseltsile ning välismaa äriühingu filiaalile äriseadustiku (edaspidi ÄS) §-st 971 lõikest 1, § 179 lõikest 4, § 334 lõikest 2, § 388 lõikest 2, mittetulundusühingule, mittetulundusühistule, erakonnale, ametiühingule, korteriühistule, usulisele ühendusele ja usuühingule mittetulundusühingute seaduse (edaspidi MTÜS) § 36 lõikest 5, sihtasutusele sihtasutuste seaduse (edaspidi SAS) § 34 lõikest 4 ja tulundusühistule ning hooneühistule tulundusühistuseaduse § 72 lõikest 3.
Majandusaasta aruanne tuleb esitada ka siis, kui aruandeperioodil majandustegevust ei toimunud. Majandusaasta aruanne ja sellega koos esitatavad dokumendid ning andmed esitatakse ÄS § 32 lõike 3, MTÜS § 78 lõike 3 ja SAS § 14 lõike 5 alusel elektrooniliselt. Aruande saab esitada ettevõtjaportaali e-aruandluskeskkonna või notari kaudu. Aruande elektroonilist esitamist reguleerib täpsemalt justiitsministri 28.12.2005. a määruse nr 59 "Kohtule dokumentide esitamise kord" §-d 12−125.
SISENE ETTEVÕTLUSPORTAALI, et esitada majandusaasta aruanne SIIT.
Seotud märksõnad: aastaaruande lisad, aastaaruanne, majandusaasta aruande lisad, majandusaasta aruande elektroonne esitamine, majandusaasta aruanne
Kes peab allkirjastama majandusaasta aruande? 13.05.2016
Majandusaasta aruande näidised (2015. aasta aastaaruanne) 21.03.2016
Kaubanduskoja ettepanekul saab ettevõtja valida majandusaasta aruande avalikustamise aja 17.03.2016
Kuidas määrata Ettevõtjaportaalis vandeaudiitorit? 29.02.2016
Riigi raamatupidamise üldeeskirja muudatus seotud osapoolte kajastamisel raamatupidamise aastaaruandes 19.01.2016
Küsimus: Ettevõttel on bilansis üleval dividendinõue aastast 2010. Kuna turg muutus, siis dividende 2010. aastal välja ei makstud ja nüüd soovivad omanikud dividendidest loobuda. Kas raamatupidamises tehakse vastupidine kanne?Või toimub kõik läbi eelmiste perioodide jaotamata kasumi konto?
Rahavoogude aruanne - üks keerulisemaid aruandeid raamatupidamises 18.05.2016
Põhivara amortisatsioon 16.05.2016
Küsimus: Oleme oma kontorit liiga "hoogsalt" amortiseerinud ning nüüdne jääkväärtus ei vasta enam tegelikule väärtusele. Kas oleks kuidagi võimalik olukorda parandada?
Mille alusel valida raamatupidamis­teenust? 16.05.2016
Sander Karu finantskoolitused Rahavoogude aruandest - põhjalikult ja praktiliselt
Vaata veel ... 27.05
Türgist kaup (0)
Nõuded (4)
Eesti ehitusfirma tööl Soomes (2)
Sõidud sõidupäeviku alusel (31)
Eesti firma töötaja töötab Lätis (5)
233144 Foorumi postitust
48689 Registreerunud kasutajat
34042 Nädalakirja tellijat
31574 Pers. pakkumise tellijat